| **William Travilla** |
| --- |
|  |
| Gimė | 1920 m. kovo 22 d.Los Andželas, Jungtinės Amerikos Valstijos JAV |
| Mirė | 1990 m. lapkričio 2 d. (70 metų)Los Andželas, Jungtinės Amerikos Valstijos JAV |
|  |
| Veikla | drabužių dizaineris |
|  |
| Alma mater | Vudberio universitetas |

**Viljamas Travila**, profesinis vardas tiesiog **Travila** (angl. *William Travilla*, 1920 m. kovo 22 d. Los Andželas, JAV – 1990 m. lapkričio 2 d. Los Andželas, JAV) – amerikiečių teatro, kino ir televizijos kostiumų dizaineris. Jis laikomas garsiausiu Merlin Monro drabužius kūrusiu dizaineriu. Su V. Travilos suknelėmis Monro pasirodė aštuoniuose filmuose.

Biografija
----------

Viljamas Travila gimė 1920 m. kovo 22 d. Los Andžele, Kalifornijoje. Jis baigė Vudberio universitetą ir 1941 m. pradėjo dirbti Holivude. 1944 m. rugpjūčio 19 d. vedė aktorę Doną Dreik.

Padirbėjus keliuose B kategorijos (mažo biudžeto) filmuose, Travilos karjera Holivude įsibėgėjo, o 1949 m. jis buvo apdovanotas „Oskaru" už kostiumus aktoriui Erolui Flinui („Don Žuanui") filme „Don Žuano nuotykiai" („Adventures of Don Juan"). 1951 m. jis sukūrė kostiumus mokslinės fantastikos klasika tapusiai pasakėčiai „Diena, kai sustojo Žemė" („The Day the Earth Stood Still"). Po to jis daugiausia dirbo kino kompanijoje „20th Century Fox", kur, be kita ko, prisidėjo prie Ilijos Kazano įvaizdžio filme „Viva Zapata!"

1951 m. Travilai gimė duktė Nija (*Nia*). Iki 1952 m. jis artimai susidraugavo su Merlin Monro ir sukūrė jai kostiumus filmuose „Nesivarginkite belstis" ir „Džentelmenai renkasi blondines". Vėlesniais metais jis sukūrė dar kelis kostiumus Monro, o 1955 m. tapo vieno garsiausių savo kūrinių autoriumi – tai dramblio kaulo spalvos klostuota kokteilių suknelė filme „Septynerių metų krizė". Būtent šiame filme Monro stovėjo ant Niujorko metro ventiliacijos grotelių, kai tuneliu važiuojančio traukinio vėjas pakėlė jai suknelės kraštus. Šios scenos nuotraukos tapo neatsiejamos nuo Monro įvaizdžio. Ikoninę suknelę vėliau įsigijo aktorė Debi Reinolds ir 2011 m. ji buvo parduota aukcione už 4 600 000 dolerių. Monro kartą parašė Travilai: „Brangusis Bili, prašom mane visada rengti. Myliu tave. Merlin".

Travila taip pat buvo nominuotas „Oskarui" už darbą filmuose „Kaip ištekėti už milijonieriaus" (1953) ir „Nėra tokio verslo kaip pramogų verslas" („There’s No Business Like Show Business", 1954), kuriuose Monro vilkėjo daugybę jo apdarų.

1960 m. kovo 24 d. V. Travila dalyvavo pramoginėje viktorinoje „You Bet Your Life" („Jūs lažinatės iš savo gyvenimo"), kurią vedė žymusis aktorius, komikas, laidų vedėjas Graučas Marksas.

8-ojo dešimtmečio pabaigoje Travila daugiausia dirbo televizijoje. Vienu populiariausių jo darbų tapo kostiumai 1983 m. mini serialui „Erškėčių paukščiai" („The Thorn Birds"). Travila buvo nominuotas septyniems „Emmy" apdovanojimams ir du kartus „Emmy" apdovanojimą laimėjo: 1980 m. kategorijoje „Geriausias kostiumų dizainas nedideliam serialui arba specialiajam leidiniui" už kostiumus filme „Skarlet O’Haros karas" („The Scarlett O’Hara War") ir 1985 m. kategorijoje „Geriausi serialo kostiumai" už kostiumus pramoginėje televizijos laidoje „Dalasas" („Dallas").

Sulaukęs 70 metų, 1990 m. lapkričio 2 d. Viljamas Travila nuo plaučio vėžio mirė Los Andžele.

2008 m. jo asmeninė kolekcija pradėjo kelionę po pasaulį. Pirmoji paroda buvo surengta Anglijoje, vėliau kolekcija atgabenta į Los Andželą, o 2009 m. – į Palm Springsą (Kalifornija). Kolekcijoje buvo rodomi Travilos sukurti drabužiai, kuriuos vilkėjo Merlin Monro, Dajon Vorvik, Vitni Hjuston, Fėja Danavei, Džudi Garland, Šeron Teit, Džein Rasel, Beti Greibl, Lana Terner, Dajan Kerol, Siuzan Heivord, Loreta Jang, Džoan Vudvord, Barbara Stenvik ir daug kitų televizijos bei kino aktorių. Taip pat buvo eksponuojama „Oskaras", Travilos sukurti raštai, daiktai iš siuvėjų dirbtuvių ir daugybė originalių akvarelinių eskizų kostiumams.

Galerija
--------

* Merlin Monro suknelė filmo „Džentelmenai renkasi blondines" (1953) pirmojoje scenojeMerlin Monro suknelė filmo „Džentelmenai renkasi blondines" (1953) pirmojoje scenoje
* Monro salūninė suknelė filme „Upė, iš kurios negrįžtama" (1954)Monro salūninė suknelė filme „Upė, iš kurios negrįžtama" (1954)
* Suknelė iš filmo „Nėra tokio verslo kaip pramogų verslas" (1954)Suknelė iš filmo „Nėra tokio verslo kaip pramogų verslas" (1954)
* Balta suknelė iš filmo „Septynerių metų krizė" (1955). Monro stovint ant metro grotelių, vėjas suknelę aukštai pakėlė.Balta suknelė iš filmo „Septynerių metų krizė" (1955). Monro stovint ant metro grotelių, vėjas suknelę aukštai pakėlė.

Filmografija
------------

* Viljamo Travilos filmografija

Išnašos
-------

1. ↑  taia.html „William Travilla Biography (1920-1990)". *filmreference.com*. Nuoroda tikrinta 2023-03-13. `{{cite web}}`: Patikrinkite `|url=` value (pagalba)[neveikianti nuoroda]
2. ↑  „Billy Travilla (1920-1990)". *marilynmonroe.ca*. Nuoroda tikrinta 2023-03-13.
3. ↑  „Dona Drake, Actress, Wed". *The New York Times*. 1944-09-10. Nuoroda tikrinta 2023-03-13.
4. 1 2 3  „William Travilla". *awardsandwinners.com*. Nuoroda tikrinta 2023-0313. `{{cite web}}`: Patikrinkite date reikšmes: `|accessdate=` (pagalba)
5. ↑  Jorgensen, Jay; Scoggins, Donald L. (2015). *Creating the Illusion: A Fashionable History of Hollywood Costume Designers*. Running Press. p. 281. ISBN 978-0-762-45807-3.
6. ↑  Sarah Anne Hughes (2011-06-20). „Debbie Reynolds sells Marilyn Monroe dress for over $4 million (Photos)". The Washington Post. Nuoroda tikrinta 2023-03-13.
7. ↑  Hannah Lack (2020-01-16). „Remember when Marilyn Monroe's white cocktail dress made movie history?". SNN style. Nuoroda tikrinta 2023-03-13.
8. ↑  „You Bet Your Life. Episode #10.27". IMDb. Nuoroda tikrinta 2023-03-13.
9. ↑  „William Jack Travilla". *.fashionmodeldirectory.com (FMD)*. Nuoroda tikrinta 2023-03-14.